Tuigim nach fear le bréaga thú, ach dúirt éinín liom an t-am seo anuraidh gur chuir tú cárta Nollag chuig Warren Gatland agus ainm Brian O’ Driscoll sínithe ar a bhun. An-phlean agus an bhfuil a fhios agat céard é féin ach gur oibrigh sé, mar nuair a scríobh Brian scéal a shaoil níos luaithe i mbliana, ní raibh sé baol ar chomh cáinteach ar Warren agus a bhíothas ag súil leis. Má tá aon cheann de na cártaí sin fanta agat, caith sa bposta é agus seoladh Barry Kelly air. Cuir ainm Brian Cody leis an babhta seo. Bheadh sé níos fearr arís dá bhféadfá ‘No Hard Feelings’ a scríobláil in áit eicínt freisin air.